ກອງປະຊຸມສົມທົບກັນລະຫວ່າງລັດຖະບານ ແລະ ຄະນະກຳມະການສູນກາງແນວໂຮມປະເທດຊາດຫວຽດນາມ
(ທ່ານນາຍົກລັດຖະມົນຕີ ຫງວຽນເຕີນຢຸງ ກ່າວຄຳເຫັນທີ່ກອງປະຊຸມ)
ຕອນເຊົ້າວັນທີ 30/03, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນເຕີນຢຸງ, ທ່ານປະທານຄະນະກຳມະການສູນກາງແນວໂຮມປະເທດຊາດຫວຽດນາມ ຫງວຽນທ້ຽນເຍີນ ໄດ້ເປັນປະທານຮ່ວມກອງປະຊຸມຕີລາຄາໝາກຜົນການຮ່ວມມືປະຕິວັດວຽກງານປີ 2015 ແລະ ເປັນເອກະພາບກ່ຽວກັບບັນດາໜ້າທີ່ຈຸດສຸມປີ 2016 ລະຫວ່າງລັດຖະບານ ແລະ ຄະນະກຳມະການສູນກາງແນວໂຮມປະເທດຊາດຫວຽດນາມ. ຕາມການຕີລາຄາທີ່ກອງປະຊຸມ, ໃນປີຜ່ານມາ, ລັດຖະບານ ພ້ອມກັບຄະນະກຳມະການສູນກາງແນວໂຮມປະເທດຊາດຫວຽດນາມ ໄດ້ສົມທົບກັນ, ກຳແໜ້ນສະພາບການ, ປ່ຽນໃໝ່ວຽກງານສື່ຂ່າວ, ໂຄສະນາຕາມທິດແທດຈິງ, ລະອຽດ, ໂດຍສະເພາະແມ່ນໃນການຜັນຂະຫຍາຍບັນດາແຜນນະໂຍບາຍ, ຄຳຕັດສິນຂອງລັດຖະບານໃນການພັດທະນາເສດຖະກິດສັງຄົມ, ການຄຸ້ມຄອງ ແລະ ປົກປັກຮັກສາອະທິປະໄຕຜືນແຜ່ນດິນ, ການປ້ອງກັນຄວາມສະຫງົບເຂດຊານແດນແຫ່ງຊາດ ແລະ ປົກປັກຮັກສາອະທິປະໄຕເຂດທະເລ, ໝູ່ເກາະ ເພື່ອປະກອບສ່ວນປັບປຸງ, ເປີດກວ້າງ ແລະ ເພີ່ມທະວີກຸ່ມກ້ອນມະຫາສາມັກຄີທົ່ວປວງຊົນທັງຊາດ ແລະ ຄວາມເຫັນດີເຫັນພ້ອມໃນສັງຄົມ. ທ່ານນາຍົກລັດຖະມົນຕີ ຫງວຽນເຕີນຢຸງ ຊີ້ແຈ້ງວ່າ.
“ແນວໂຮມປະເທດຊາດເສີມຂະຫຍາຍສິດເປັນເຈົ້າຂອງປະຊາຊົນໂດຍຜ່ານແນວໂຮມປະເທດຊາດ, ຕິດຕາມກວດກາລັດ, ຕິດຕາມກວດກາການປະຕິບັດແຜນນະໂຍບາຍ, ນະໂຍບາຍຂອງພັກ, ລັດ, ຕິດຕາມກວດກາການປະຕິບັດລັດຖະທຳມະນູນ, ປົກປ້ອງສິດທິມະນຸດ, ສິດຂອງພົນລະເມືອງ. ຮັບຟັງຄຳເຫັນຂອງທົ່ວປວງຊົນເພື່ອຈຸດປະສົ່ງສຸດທ້າຍແມ່ນຍົກອອກແຜນນະໂຍບາຍ, ນະໂຍບາຍຢ່າງຖືກຕ້ອງ, ຖ້າຫາກຍົກອອກແຜນນະໂຍບາຍ, ນະໂຍບາຍຢ່າງຖືກຕ້ອງແລ້ວ ຈຶ່ງສ້າງຄວາມເຫັນດີເຫັນພ້ອມໄດ້. ຕ້ອງຍົກສູງການສົມທົບປະຕິບັດວຽກງານໄຈ້ແຍກຕີລາຄາສັງຄົມ, ການຕິດຕາມກວດກາກໍ່ແມ່ນເພື່ອເສີມຂະຫຍາຍສິດເປັນເຈົ້າຂອງປະຊາຊົນ, ສິດປະຊາທິປະໄຕຂອງປະຊາຊົນ”.
ສິ້ນສຸດກອງປະຊຸມ, ທ່ານນາຍົກລັດຖະມົນຕີ ຫງວຽນເຕີນຢຸງ ພ້ອມກັບທ່ານປະທານຄະນະກຳມະການສູນກາງແນວໂຮມປະເທດຊາດຫວຽດນາມ ຫງວຽນທ້ຽນເຍີນ ໄດ້ລົງນາມໃນໂຄງການສົມທົບກັນຂົນຂວາຍ ແລະ ຕິດຕາມກວດກາການຮັບປະກັນຫຼັກອະນາໄມ, ຄວາມປອດໄພຈາກສະບຽງອາຫານໄລຍະ 2016 – 2021 ລະຫວ່າງລັດຖະບານ ແລະ ຄະນະກຳມະການສູນກາງແນວໂຮມປະເທດຊາດຫວຽດນາມ.
(ແຫຼ່ງຄັດຈາກ VOV)